kardosdrur/scandi-wiki huggingface dataset:
Samdrup Jongkhar

Samdrup Jongkhar er en by i det sydøstlige Bhutan, med et indbyggertal (pr. 2008) på cirka 6.200. Byen er hovedstad i et distrikt af samme navn.

Byer i Bhutan
Carsten Knudsen

Carsten Knudsen (født 19. marts 1959 i Grindsted) er en dansk komponist, musiker, entertainer, manuskriptforfatter og skuespiller. Han er mest kendt for at være et af de tre medlemmer i bandet De Nattergale, som bl.a. har lavet The Julekalender fra 1991.

Privat har Carsten to sønner og er bosat i Risskov.

Filmografi 
 Walter & Carlo i Amerika (1989)
 The Julekalender (1991) (også manuskriptforfatter)
 Canal Wild Card (2001)
 CWC World (2003)
 Knudsen på de rå brædder (2005) (også manuskriptforfatter)

Diskografi

Solo 
 Count Knudsen Ude på et side spor (1998)
 Du står med den i hånden (2001)
 På vej mod de høje tindinger (2007)
 Songs for the Pope (2010)
 Auf Deutsch (2010)
 En hel del lidt mere og noget hel andet (2011)
 Ukulele (2013)
 Skal Den Være Rød eller Skal Den Være Blå ( 2016)
 Som En Humlebi ( 2016)
 Som En humlebi a capella ( 2017)

Med De Nattergale 
 1987 Hva' har vi da gjort ... siden vi ska' ha'et så godt
 1988 Nu ka' det vist ik' bli' meget bedre
 1990 Det ka' jo aldrig gå værre end hiel gal
 1991 Songs From The Julekalender
 1992 Vi må da håbe det bli'r bedre i morgen
 1995 Nu griber det godt nok om sig

Referencer

Eksterne henvisninger 
 
 Carsten Knudsens hjemmeside

Komikere fra Danmark
Musikere fra Danmark
De Nattergale
Lithium-jern-fosfat-akkumulator

Lithium-jern-fosfat-akkumulatoren (også set som LFP, LiFePO4, LiFe-akkumulator) er en type af akkumulatorer, specfikt en lithium-ion-akkumulator, der benytter LiFePO4 som katodemateriale.

LiFePO4 celler kan have højere aflade strømme, meget hurtig ladetider, høj energitæthed og eksploderer ikke under ekstreme betingelser, men har lavere spænding og lavere start energitæthed end de normale Li-ion celler. Bemærk venligst følgende sammenligning med de normale Li-ion celler:
efter 1 års brug har LiFePO4 typisk samme energitæthed
efter mere end 1 års brug har LiFePO4 højere energitæthed

Grunden er at LiFePO4 celler taber deres kapacitet langsommere end de normale Li-ion celler (kobolt eller mangan spinel baserede Lithium-ion-polymer-akkumulator eller Lithium-ion-akkumulator.

Historie 
LiFePO4 blev opdaget af John B. Goodenough's forskningsgruppe ved University of Texas i 1997
 som et katodemateriale til genopladelige lithium-batterier. På grund af dets lave pris, ikke-giftighed, høj tilgængelighed af jern, dets fremragende termiske stabilitet, sikkerhedskarateristikker, gode elektrokemiske ydelse – og høje specifikke kapacitet (170 mA·h/g) har cellen høstet rimelig accept.

Specifikationer 

 Cellespænding = Min afladespænding = 2,8V Arbejdsspænding = 3,0V til 3,3V Max ladespænding = 3,6V.
 Volume Energitæthed = 220 Wh/L
 Gravimetrisk energítæthed = 90 Wh/kg
 Deep cycle liv = ? (Antal af Deep cycles til 66% af kapacititeten)
 80% Cycle liv = 2000 (Antal af cycles med afladning til 80% af målt kapacitet)
 Katodesammensætning (vægt)
 90% C-LiFePO4, grade Phos-Dev-12
 5% Carbon EBN-10-10 (Superior Graphite)
 5% PVDF
 Celle konfiguration
 Carbon-belagt aluminum strøm samler 15
 1.54 cm2 katode
 Elektrolyt: EC-DMC 1-1 LiClO4 1M
 Anode: Metallisk lithium
 Eksperimentielle betingelser:
 Rumtemperatur
 Spændingsgrænser: 2,5 – 4,2V
 Ladning: C/4 op til 4,2V, så potentiostatisk ved 4,2V indtil I <C/24

Sikkerhed 
LiFePO4 er et betydeligt sikrere katodemateriale end LiCoO2 og mangan-spinel. Fe-P-O bindingen er stærkere end Co-O bindingen, så når LiFePO4-cellen bliver misbrugt, (kortsluttet, overvarm, osv.) er oxygen atomerne meget sværere at fjerne. Kun under ekstrem opvarmning (generelt over 800 °C) bryder cellen ned, hvilket hindrer thermal runaway som LiCoO2 er tilbøjelig til.
Se følgende videos viste LiFePO4 sikkerhedsaspekter sammenlignet traditionelle Lithium-akkumulatorer.

Kilder/referencer

Eksterne henvisninger 
 Lithium Batteries; Spec List (Lidt "gammel" oversigt inkl. en del LiFePO4, mange producenter)

Genopladelige batterier

ja:リチウムイオン二次電池#リン酸鉄リチウムイオン電池
Folketingets EU-Oplysning

Folketingets EU-Oplysning eller bare EU-oplysningen er navnet på Folketingets kanal til information om EU, som blev oprettet i 1994 og åbnede på Internettet d. 18. maj 1999. Tjenesten er en del af Det Internationale Sekretariat, indtil 1. juni 2009 Folketingets EU-sekretariat, og er gratis for alle. Tjenesten retter sig mod at give faglig korrekt og upartisk information om EU. Oplysningen har til huse på Christiansborg. Langt størstedelen af henvendelser sker fra privatpersoner, studerende og journalister primært via e-mail adressen euopl@ft.dk.

I september 2016 fik Folketingets EU-Oplysning ligeledes en facebook-profil, hvor de hyppigt lægger nyheder op om ny EU-regulering eller lignende tiltag.

Henvisninger 
 Hjemmeside 
 Facebook profil 
 Twitter  

EU-oplysning
EU i Danmark
Holte Ride-Klub

Holte Ride-Klub blev stiftet den 13. maj 1936 og er en af landets største rideklubber med ca. 900 medlemmer. HRK drives i dag som en selvejende institution, og har på ridecentret opstaldet ca. 150 heste.

Klubben er medlem af Dansk Ride Forbund.

Eksterne henvisninger 

 http://www.holterideklub.dk

Ridning
Sportsklubber i Danmark
Ride-Klub
Hun Sen

Hun Sen (født 5. august 1952) var Cambodjas  premierminister fra 1985 til 2023. Han blev efterfulgt af sin søn Hun Manet. Han er formand for Det Cambodjanske Folkeparti som har styret Cambodja siden 1979. 

Han var tidligere medlem af de Røde Khmerer men måtte flygte til Vietnam i 1978. Han vendte tilbage til Cambodja, da Vietnam erobrede landet og blev udenrigsminister i den nye regering.

Han blev premierminister i 1985. Efter parlamentsvalget 1993 hvor Det Cambodjanske Folkeparti ikke opnåede flertal, delte han premierministerposten med Norodom Ranariddh som blev første premierminister. Sen afsatte Ranariddh som første premierminister ved et kup i 1997. Ung Hout blev ny første premierminister, mens Hun Sen fortsatet som anden premierminister. Efter Det Cambodjanske Folkepartis valgsejr ved parlamentsvalget i 1998 blev Sen igen eneste premierminister.

Referencer

Eksterne henvisninger 

Politikere fra Cambodja
Fantasticon

Fantasticon er en årlig dansk festival for science fiction, fantasy og horror, der har eksisteret siden 2004. Aktiviteterne omfatter blandt andet foredrag, interviews, paneldebatter, filmforevisninger, workshops og quiz. Fokus er på litteratur, men også tegneserier og videnskabsformidling er som regel på programmet. Arrangør er Foreningen Fantastik. Festivalen er åben for alle.

Oversigt

Eksterne henvisninger 
 Fantasticons hjemmeside 
 Foreningen Fantastiks hjemmeside 

Science fiction
Fantasy
Horror
Festivaler i København
Etableret i 2004
101 (album)

101 er et livealbum af Depeche Mode. Albummet er en liveoptagelse af koncerten, som foregår i Pasadena, og det var koncert nr. 101 på deres tour af Music For the Masses. En kendt motorvej omkring Pasadena har også nummeret "101". Deraf navnet på albummet. Det er det tidligere medlem af Depeche Mode, Alan Wilder, der krediteres for opfindelsen af navnet. En dokumentar med samme navn blev lavet i samme ombæring, og denne menes at være lidt af en milepæl indenfor filmindustrien, da det er noget af det første TV af Reality-genren.

Depeche Mode-album
Livealbum fra 1989
Dobbeltalbum
Norodom Sihanouk

Norodom Sihanouk (født 31. oktober 1922, død 15. oktober 2012) var Cambodjas konge, prins og premierminister i 63 år.

Tidlige liv 
Sihanouk var søn af prins Norodom Suramarit og prinsesse Sisowath Kossamak, datter af kong Sisowath Monivong. Da Monivong døde i 1941, blev den 19-årig Sihanouk konge af det franske protektorat Cambodja.

Konge, prins, eksil og konge igen 
Cambodja blev selvstændigt ved slutningen af den 1. indokinesiske krig. I 1955 abdicerede Sihanouk og blev premierminister, mens hans far Suramarit blev konge. Ved Suramarits død i 1960 blev Sihanouk igen valgt til statsoverhoved, men tog titlen "prins".

Mens Sihanouk var i udlandet i 1970 blev han styrtet af Lon Nols kup, og Cambodja blev republik. Sihanouk gik i eksil i Beijing og blev forbundsfælle med de Røde Khmerer.

Efter de Røde Khmerers magtovertagelse i 1975 blev Sihanouk igen statsoverhoved, men blev afsat i 1976 og gik igen i eksil i Kina og Nordkorea. Efter Vietnams besættelse af Cambodja i 1979 blev han præsident for modstandbevægelsen, et forbund af de Røde Khmerer og to andre partier. I 1991 endte en fredsaftale guerillakrigen i Cambodja, og Sihanouk vendte hjem. Han blev igen konge i 1993.

Han abdicerede i 2004 af helbredsgrunde, og hans søn Norodom Sihamoni blev konge.

Andet 
 En anden søn Norodom Ranariddh var premierminister i 1993-97.

Referencer 

Regenter af Cambodja
Buddhistiske monarker
Personer fra Phnom Penh
Norodom Sihamoni

Norodom Sihamoni (født 14. maj 1953) er Cambodjas konge siden 14. oktober 2004.

Norodom Sihamoni er søn af kong Norodom Sihanouk og yngre halvbror af tidligere premierminister Norodom Ranariddh. Han har tilbragt meget af sit liv i eksil i Prag, hvor han var student, og i Frankrig. Før han besteg tronen var han bedst kendt for sit arbejde som kulturambassadør i Europa og som instruktør i klassisk dans. Han var også Cambodjas ambassadør til UNESCO.

Norodom Sihamoni er ugift og barnløs, det er ikke noget stort problem i Cambodjas, da det er et tronråd som vælger kongens efterfølger.

Eksterne henvisninger 

 Kong Norodom Sihamoni - Officiel hjemmeside

Buddhistiske monarker
Nuværende statsoverhoveder
Regenter af Cambodja
Personer fra Phnom Penh
EHF European Cup (mænd)

EHF European Cup for mænd (tidligere EHF Challenge Cup) er en årligt tilbagevendende håndboldturnering for herreklubhold. Turneringen har ikke deltagelse af klubber fra lande i top-6. Det er i sæsonen 2012/2013 følgende lande: Tyskland, Spanien, Frankrig, Rusland, Ungarn og Slovenien. Disse lande har til gengæld tre (Spanien og Tyskland) eller to (Frankrig, Rusland, Ungarn og Slovenien) hold med i Champions League. 

I Challenge cup'en starter man med et gruppespil, hvor de deltagende hold fordeles i et antal puljer med fire hold i hver, hvor der så er ét hold i hver pulje, der har hjemmebanefordel mod de øvrige modstandere. Kampene spilles fredag, lørdag og søndag i samme weekend. Nr. 1 og 2 i hver pulje går videre i turneringen. I indeværende sæson (2008/2009) bestod dette gruppespil af fire puljer med fire hold i hver hos herrerne og hos kvinderne var der kun én pulje med fire hold, men det kan variere fra sæson til sæson afhængigt af antallet af tilmeldte hold. Nogle hold indtræder dog først i runden efter gruppespillet. Efter gruppespillet er resten af turneringen ren knockout-turnering med ude- og hjemmekampe. Også i finalerne.

Skjern Håndbold har som det eneste danske herrehold vundet en europæisk turnering – nemlig Challenge Cup'en. Og det endda to gange i træk!

Turneringen skiftede i 2020-21 sæsonen navn til EHF European Cup, efter en større omrokering og turneringsændringer hos European Handball Federation.

Resultater

Se også 
 EHF European Cup (kvinder)

Kilder / eksterne henvisninger 

 Proposisioner for europa cup'en (PDF) 

Mænd
 Vindere af mændenes Challenge Cup 
 Placedistibution 08/09 for men(PDF)

Kvinder
 Vindere af kvindernes Challenge Cup 
 Placedistibution 08/09 for women (PDF)

Noter
Norodom Ranariddh

Norodom Ranariddh (født 2. januar 1944, død 28. november 2021) var en prins og politiker fra Cambodja. 

Ranariddh var søn af kong Norodom Sihanouk. Han var leder af Funcinpec, royalisternes parti. Efter et kompromis, der endte Cambodjas guerillakrig, blev han en af landets to premierministre i 1993-97. I 1997 blev han skubbet til side af den anden premierminister Hun Sen og måtte gå i eksil. Han vendte senere tilbage til landet.

Ved kong Sihanouks tronfrasigelse i 2004 blev Ranariddhs yngre halvbror Norodom Sihamoni konge. I 2006 blev Ranarridh afsat som leder af Funcinpec. Han blev herefter leder af et mindre politisk parti, "Norodom Ranariddh-partiet". Han blev medlem af tronrådet i 2008.

Politikere fra Cambodja
Kongelige fra Cambodja
Personer fra Phnom Penh
Norodom Suramarit

Norodom Suramarit (6. marts 1896 – 3. april 1960) var konge af Cambodja i 1955-60.

Suramarit var en fætter til kong Sisowath Monivong og giftede sig med hans datter Sisowath Kossamak. Ved Monivongs død i 1941 blev Suramarits søn Norodom Sihanouk konge.

I 1955 abdicerede Sihanouk og satte sin far på tronen.

Regenter af Cambodja
Buddhistiske monarker
Personer fra Phnom Penh
Kejserørn

Kejserørnen (Aquila heliaca) er en ørn, der er meget lig kongeørnen, men en lille smule mindre med en længde på 80 cm og et vingefang på cirka to meter. Den lever i det sydøstlige Europa, Mellemøsten og Centralasien. Den optræder med års mellemrum som en gæst i Danmark.

Den spanske kejserørn (Aquila adalberti), som lever i Spanien og Portugal, har tidligere været klassificeret som en underart, hvor navnet kejserørn har været brugt om begge taxon, men nu betragtes de som særskilte arter på grund af væsentlige forskelle i morfologi, økologi, og molekylære karakteristika.

Referencer

Kilder/Eksterne henvisninger 
 Gour, J. 2001. "Aquila heliaca" (On-line), Animal Diversity Web
 “DK listen” hos www.netfugl.dk  Kejserørn i Danmark
 www.iucnredlist.org: Aquila heliaca Internationale rødliste over truede dyrearter. Version 2012.2
 Kejserørn på rovfugle.dk

Fugle fra Centralasien
Egentlige ørne
Sisowath Monivong

Sisowath Monivong (født 27. december 1875, død 24. april 1941) var konge af Cambodja i 1927-41.

Cambodja blev en fransk protektorat i 1863. Monivong var den yngre søn af tronfølgeren Sisowath, som besteg tronen i 1904. Monivong blev selv konge i 1927, men da den franske kolonialadministration kontrollerede landet, havde han igen magt. I 1941 blev Cambodja besat af Japan og Thailand.

Han blev efterfulgt af sin dattersøn Norodom Sihanouk.

Personer fra Phnom Penh
Regenter af Cambodja
Buddhistiske monarker
Sisowath af Cambodja

Sisowath (7. september 1840 – 9. august 1927) var konge af Cambodja i 1904-27.

Sisowath var søn af kong Ang Duong og halvbror til kong Norodom. Cambodja blev et fransk protektorat i 1863 og prins Sisowath besteg tronen med fransk støtte i 1904.

Regenter af Cambodja
Buddhistiske monarker
Finning

Finning er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Windach.

Geografi 
Finning ligger i Region München, nord for dæmningen Windachspeicher, og 4 kilometer fra Ammersee.
 
I kommunen ligger landsbyerne Entraching, Oberfinning og Unterfinning.

Eksterne henvisninger
Norodom af Cambodja

Norodom (født 1834, død 1904) var konge af Cambodja i 1860-1904.

Norodom var søn af kong Ang Duong som var vasal til nabolandene Thailand og Vietnam. Kort efter at Norodom besteg tronen i 1860 begyndte Frankrig at erobre Sydvietnam. I 1863 godkendte han Frankrigs protektorat over Cambodja.

I 1866 blev Phnom Penh Cambodjas hovedstad.

I 1884 måtte Norodom underskrive en ny traktat der gav den franske kolonialadministration fuld magt over landet. Norodoms styre blev til en marionetregering og Cambodja blev indlemmet i Fransk Indokina.

Regenter af Cambodja
Buddhistiske monarker
Kardæsk (våben)

En kardæsk er en cylindrisk blikbeholder (eller blot en sejldugspose) fyldt med jernkugler. Denne beholder lades i en kanon i stedet for en kanonkugle eller granat. Når kanonen fyres af, splintres beholderen, og indholdet forlader kanonmundingen som spredehagl. Den var derfor effektiv mod personel og heste på korte afstande

Blikbeholderen kan fyldes med forhåndenværende ting – det behøver ikke at være kugler. Jernaffald (lokkebrokker), søm, møtrikker, småsten og geværkugler fandt bl.a. anvendelse i Kampene ved Dybbøl, hvor kanonkugler var knappe og dyrere end kardæsker i brugte kiksbeholdere.

På sejlskibe anvendtes kardæsklignende projektiler i form af jernstænger, kroge og kædestumper, der var effektive til at beskadige sejl og rigning.

Navnet kardæsk/kartæske kommer fra det tyske Kartätsche, der stammer fra italiensk; enten fra cartuccia (patron), eller fra cartoccio der betyder kræmmerhus. Begge ord er afledt af carta (papir).

Et drueskud var en færdigpakket enhed med et antal jernkugler pakket stramt i en tjæret lærredssæk, så den passede til den pågældende kanons kaliber. Navnet kommer af at kuglernes omrids var synlige igennem stoffet, så kardæsken mindede om en klase druer.

En skråsæk var en aflang lærredspose, fyldt med jernaffald (skrå).

Kilde 
 sproget.dk: kardæsk el. kartæske 

Våben
Ammunition
Projektiler
Fuchstal

Fuchstal er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den ligger ca. 60 kilometer sydvest for München og udgør med kommunen Unterdießen Verwaltungsgemeinschaft Fuchstal.

Geografi 
Det egentlige Fuchstal er dalen til Wiesbach fra Erpfting over Ellighofen, Unterdießen, Asch, Seestall, Leeder til Denklingen.

Inddeling 
Til kommunen Fuchstal hører landsbyernen Asch, Markt Leeder og Seestall, foruden bebyggelserne Engratshofen, Lechsberg, Lechmühlen, Welden Aschtal, Schäfmoos og Wildbad.

Beliggenhed 
Markt Leeder og Asch ligger cirka 2 km vest for floden Lech; Seestall ligger direkte til Lech.
Gennem kommunen, mellem Seestall og Leeder går Bundesstraße 17, der her er en del af turistruten Romantische Straße. I romertiden gik Via Claudia Augusta, og er i dag bevaret som en cykelrute.

Billeder

Eksterne henvisninger
Amanda Seyfried

Amanda Michelle Seyfried (født 3. december 1985) er en amerikansk skuespillerinde og singer-songwriter. Hun begyndte sin karriere som børnemodel, da hun var 11 år gammel, og påbegyndte sin skuespillerkarriere som 15-årig med ukrediterede roller og siden hen tilbagevendende roller i serier som As the World Turns og All My Children.

Seyfried havde sin filmdebut i 2004 i filmen Mean Girls. Hendes efterfølgende roller var i selvstændige film, såsom Nine Lives (2005) og Alpha Dog (2006) og i tv-serien Veronica Mars (2004–2006). Efter at have haft en længerevarende medvirken i tv-serien Big Love, fik Seyfried sit gennembrud med rollen i musicalfilmen fra 2008, Mamma Mia!. Andre optrædener inkluderer roller i Jennifer's Body (2009), Chloe (2009), Dear John (2010), Letters to Juliet (2010), Red Riding Hood (2011) og In Time (2011). I 2012 spillede hun Cosette i Les Misérables og i 2013 spillede hun Linda Lovelace i filmbiografien Lovelace, og i 2018 havde hun igen hovedrollen i Mamma Mia! Here We Go Again.

Biografi

Opvækst 
Seyfried blev født i Allentown, Lehigh County, Pennsylvania den 3. december, 1985, som datter til Ann (née Sander), en ergoterapeut og Jack, en farmaceut. Hun har ligeledes en ældre søster, Jennifer Seyfried, som er musiker i det philadeltiske rockband, Love City.
Hun er desuden af tysk afstamning. Seyfried dimitterede i 2003 fra Allentown's William Allen High School.

Referencer

Eksterne henvisninger 

 

Skuespillere fra Pennsylvania
Personer fra Allentown (Pennsylvania)
Papillon (bog)

Papillon er en autentisk historie om en mand der uskyldig sendes til Djævleøen og flygter gang på gang.
Bogen er filmatiseret med Steve McQueen og Dustin Hoffman i hovedrollerne.

Franskproget litteratur
Romaner fra Frankrig
Papillon (film fra 1973)

Papillon er en amerikansk film fra 1973, baseret på Henri Charrières autentiske bestseller af samme navn. Filmen har Steve McQueen og Dustin Hoffman i hovedrollerne og er instrueret af Franklin J. Schaffner.

Medvirkende 
 Steve McQueen som Henri 'Papillon' Charrière
 Dustin Hoffman som Louis Dega
 Victor Jory som Indian chief
 Don Gordon som Julot
 Anthony Zerbe som Toussaint Leper colony chief
 Robert Deman som André Maturette
 Woodrow Parfrey som Clusiot
 Bill Mumy som Lariot
 George Coulouris som Dr. Chatal
 Ratna Assan som Zoraima
 William Smithers som Warden Barrot
 Val Avery som Pascal
 Vic Tayback som Sergeant
 Fred Sadoff som Deputy Warden

Referencer

Eksterne henvisninger 
 
 

Amerikanske film fra 1973
Dramafilm fra USA
Film baseret på bøger
Biografiske film fra USA
Estado Novo (Portugal)

Estado Novo (dansk: den nye stat) var et højreorienteret diktatur i Portugal fra 1933-1974.

Premierminister Antonio Salazar grundlagde regimet. Det faldt ved Nellikerevolutionen i 1974, få år efter hans død.

Se også 
 Largo do Carmo
 Estado Novo, Brasilien

Portugals historie
Forhenværende europæiske lande
Etableret i 1933
Ophørt i 1974
Portugisere
Henrik Einspor

Henrik Einspor (født 1960) er en dansk børnebogsforfatter. Han er født i Frederiksværk i Nordsjælland og har fire søskende.
Han er uddannet lærer og er gift, og har to børn.

Bibliografi 
 (Novelle i Alt for Damerne, januar 1991)
 Mammuthistorien (Høst & Søn, 1991)
 Vragfiskerens hemmelighed (Dykker-detektiverne 1, 1995)
 Bugtalerens kuffert (Dykker-detektiverne 2, 1997)
 Ærtehalm (Novelle i spejderbladet GLIMT 1998)
 Hitlers kukur (Dykker-detektiverne 3, 1997)
 Rædslernes ø (Dykker-detektiverne 4, 1999)
 Sværdets Forbandelse (Dykker-detektiverne 5, 2000)
 Doktor Skræk og de gale (Blå Dingo 2000)
 Max Svinepels (Blå Dingo 2001)
 Zombie-øen (Blå Dingo 2001)
 Med Døden i hælene (Gyldendal 2001)
 Morderens klo (Blå Dingo 2002)
 Frøken Vampyr (Gul Dingo 2002)
 Den forkerte hjerne (Blå Dingo 2002)
 Neptuns sønner (Dykker-detektiverne 6, 2002)
 Rotter på loftet (Blå Dingo 2002)
 Den sorte sø (Gul Dingo 2002)
 Wagners vulkan (Novelle i Nordlys for anden 2003)
 Farlig fredag (Novelle i Nordlys for tredje 2003)
 Moster Varulv (Gul Dingo 2003)
 Mama Bigfoot (Blå Dingo 2003)
 Lig i lasten (Gul Dingo 2004)
 Mord i Høby (Blå Dingo 2004)
 Det syngende telegram (Blå Dingo 2004)
 Uhyret fra sumpen (Gul Dingo, 2004)
 The Black Lake (English Dingo 2004)
 Murder In Haytown (English Dingo 2005)
 Vampyr-hotellet (Blå Dingo, 2005)
 Kannibalens ring (Gul Dingo, 2005)
 Dødens hus (Gul Dingo, 2005)
 Dyrenes kirkegård (Blå Dingo 2005)
 Voldgravens skat (Dykkerdetektiverne 7, 2005)
 Cirkus Splatski (Blå Dingo 2005)
 Den 13. (Blå Dingo 2006)
 Søslangen i Søvnløse (Gul Dingo 2006)
 Den onde nabo (Gul Dingo 2006)
 Øjne på stilke (Blå Dingo 2006)
 Nickos pige (Novelle i antologien Drenge 2006)
 Greven uden hoved (Gul Dingo 2006)
 Kanon-kongen (Blå Dingo 2006)
 Monster-bamsen (Blå Dingo 2006)
 Øglens nat (Blå Dingo 2007)
 Skeletternes by (Blå Dingo 2007)
 Kys frøen (Gul Dingo 2007)
 Det gamle træ(Blå Dingo 2007)
 Doktor Skræk (Gyldendal 2007)(Ny udgave)
 Max Svinepels (Gyldendal 2007)(Ny udgave)
 Zombie-øen (Gyldendal 2007)(Ny udgave)
 Slim i lange baner (Blå Dingo 2007)
 Skrækkabinettet (Gyldendal 2007)
 De dødes Tivoli (Blå Dingo 2007)
 The Evil Neighbour (English Dingo 2007)
 Slik-boden (Gul Dingo 2008)
 Rotter på loftet (Gyldendal 2008)(Ny udgave)
 Vampyr-hotellet (Gyldendal 2008)(Ny udgave)
 Cirkus Splatski (Gyldendal 2008)(Ny udgave)
 Hr. Uheld (Gul Dingo 2008)
 Villa Diablo (Blå Dingo 2008)
 Det gale gebis (Gul Dingo 2008)
 De røde djævle (Blå Dingo 2008)
 Blodtørst (Blå Dingo 2008)
 Junglens heltinde (Blå Dingo 2008)
 Skyspejlet (DANIDA 2008)
 I løvens gab (Blå Dingo 2008)
 Skeleton Town (English Dingo 2008)
 The old tree (English Dingo 2008)
 Haps!'' (Blå Dingo 2009)

Personer fra Frederiksværk
Børnebogsforfattere fra Danmark
Dansksprogede forfattere fra Danmark